"Kwa bofelong ba Kereiti ya 10 moithuti yo o fitlheletseng dithuto ka bontlhanngwe a ka : bua le go tlhagisa ditlhangwa fela a kgona go le gonnye go bontsha nyalelano le tomagano ya dikakanyo ; bontsha maitemogelo a tirisopuo ka tshisimogo le tlotlo ka sewelo ; kgona go le gonnye go reetsa ka tsenelelo go lemoga tshedimosetso , e bile a itemogela bothata go le gantsi go ranola le go sekaseka ditlhangwa ; kgona go tlhaeletsana mo maemong a a tlwaelegileng a tshedimosetso ka thelelo e e bokoa ka dinako dingwe . ranola , sekaseka le go tlhalosa ditlhangwa ka boene di ka nepagala ka dinako dingwe fa a buisa le go lebelela ; kgona go le gonnye go bontsha go tlhaloganya kgotsa go tlhagisa dikakanyo tsa gagwe le go di tshegetsa ; buisetsa kwa godimo a bontsha thelelo ka sewelo ; bontsha tshisimogo mo dikakanyong le mo dintlheng tsa setso tse di farologaneng ka sewelo . kwala le go tlhagisa ditlhangwa ka nyalelano le tomagano ya dikakanyo ka sewelo ; kwala go ya ka baamogedi , maitlhomo , maemo le dikagego ka sewelo le fa a bona thuso ka dinako tsotlhe ; rulaganya dikakanyo le dintlha tsa tshegetso tse di bonolo ka tshegetso fela , mme ga di na tlhomamo le bokao bo fosagaditswe , diphoso ke tse di tseneletseng go le gantsi ; bontsha bosupi jo bonnye jwa poeletso le go baakanya diphoso le fa a bona thuso ka metlha . "